Uutisissa: Pastorien hautausmaa.
Intiassa kristittyjä hakataan ja vangitaan uskosta kertomisen takia.
CBN News kertoo, kuka yrittää ajaa kristityt pois.
Lisäksi: Ortodoksijuutalaiset sylkivät maahan kristittyjen jalkojen edessä.
Johtajat puolustavat uskonnonvapautta.
Lisäksi: Kotiopetusperhe pakeni vainoja Saksasta.
Nyt, 15 vuotta myöhemmin USA uhkaa karkottaa heidät.
KRISTILLISEN MAAILMAN UUTISET
Tervetuloa uutisten pariin.
Väkivalta kristittyjä vastaan on leimahtanut Intiassa, -
jossa miljoonat uskovat, että maa kuuluu hinduille -
ja muut uskonnot pitää hävittää.
Ihmisoikeusjärjestöt syyttävät maan pääministeriä tuesta ääriaatteelle.
Monissa osavaltioissa vähemmistöjä rangaistaan laeilla.
George Thomas raportoi Karnatakasta Intiasta.
Kun Paul oli 16, häntä opastettiin hyökkäämään kristittyjä vastaan.
Käskyt tulivat puolisotilaalliselta RSS-hindujärjestöltä.
Olin hindu ja RSS-jäsen. Aloin seurata järjestön hinduperiaatteita.
Sen takia kristittyjen ja pastorien tappamisesta tuli tavoitteeni.
Salaamme Paulin henkilöllisyyden turvallisuussyistä.
Hän sanoo, että kristityt ovat RSS:n silmätikku, -
koska niin monet hindut kääntyvät kristityiksi.
Yksi järjestön perustajista -
kutsuu kristittyjä epäkansallisiksi ja vihamielisiksi.
RSS-jäsenet yhdistävät usein hindukoulutuksen -
ja itsepuolustuskurssit ja -harjoittelun.
Sanottiin, ettei kristinusko kuulu tänne, sillä siinä käännytetään ihmisiä.
Siksi pitää hävittää pastorit ja kirkot, että maa pysyy hindulaisena.
Intian väestöstä lähes 80 % on hinduja. Muslimeja on 14 %.
Kristinusko on Intian kolmanneksi suurin uskonto.
Kristittyjä on n. 26 miljoonaa, väestöstä noin 2,3 %.
Määrä kasvaa tasaisesti.
Paul luuli tilaisuutensa koittaneen, kun samaan hostelliin tuli pastori.
Pastori kuitenkin kertoi evankeliumin, ja Paulin elämä muuttui.
Sydämeni särkyi, kun kuulin, että Jeesuksen veri oli uhrattu edestäni -
ja että Jeesus rakastaa minua. Annoin elämäni Kristukselle siinä hetkessä.
Nyt Paul palvelee matkapastorina Karnatakan syrjäseuduilla.
Osavaltiota kutsutaan usein pastorien hautausmaaksi -
ankarien vainojen takia.
RSS-jengit tekevät jatkuvasti iskuja kirkkoon.
Hän on ollut vankilassakin, mutta se ei estänyt jatkamasta työtä.
Vankilassakin tunsin Jumalan rakkauden.
Vaikka minua hakattiin, minä iloitsin. Kiitän siitä Jumalaa.
1,4 miljardin asukkaan Intia on maailman suurin demokratia.
Ihmisoikeus- ja uskonnonvapaus- aktivistien mukaan -
demokratia on heikentynyt BJB-hallituksen ja pääministeri Modin -
noustua valtaan vuonna 2014.
Hallinto tukahduttaa uskonnonvapautta -
melkein yhtä voimakkaasti kuin Kiina.
David Curry on Yhdysvaltojen uskonnonvapauskomission jäsen.
Komissio on havainnut, -
että kristittyihin kohdistuva väkivalta on lisääntynyt rajusti Modin aikana.
Iskuja tekevät pääosin RSS ja muut hinduääriryhmät, -
joilla on kytköksiä BJP-puolueeseen.
Modia syytetään hindutvan lietsomisesta.
Hindutva-ideologian mukaan vain hindut ovat aitoja intialaisia -
ja muut uskonnot, eritoten kristinusko ja islam, ovat vieraita -
ja ne pitää hävittää.
Tavoite on ajaa kristinusko pois Intiasta.
Intia nähdään hindulaisuuden pyhänä maana, -
ja sitä ajetaan väkipakolla.
Intiassa on säädetty käännyttämisen kriminalisoivia lakeja.
Kohteina ovat etenkin kristityt ja muslimit.
Syyskuussa Karnatakasta tuli kymmenes osavaltio, -
joka otti käyttöön käännyttämislait.
Nyt täällä voi joutua 3―5 vuodeksi vankilaan, -
jos saa tuomion ihmisten käännyttämisestä kristinuskoon.
Lain tultua voimaan viranomaiset ovat väittäneet, että pakkokäännytämme.
Joseph toimii pastorina eri puolilla Karnatakaa.
Olemme salanneet hänenkin henkilöllisyytensä.
Hän kertoo, että RSS ja muut äärihinduryhmät -
syyttävät häntä käännyttämisestä rahalla ja lahjuksin.
Hän kiistää syytökset.
Kun aloitimme työn 35 vuotta sitten, silloin oli helpompaa.
Meillä oli uskonnonvapaus.
Nyt emme saa edes keskustella tai jakaa lehtisiä. Emme voi tehdä mitään.
Se on tilanne nyt. Seurakuntien johtajat joutuvat pelkäämään.
Myös Joseph on joutunut äärihindujen vihan kohteeksi.
Polkupyöräni on rikottu ja Raamattuja poltettu.
Ihmisiä on tultu mukiloimaan jumalanpalveluksissa.
Poliisi on käynyt kotonani useasti.
Minut on viety asemalle ja minua on syytetty pakkokäännyttämisestä.
Todisteita ei ole esittää.
Kaksitoista Intian 28 osavaltiosta, joista valtaosaa hallitsee BJP, -
on ottanut käyttöön käännyttämislait.
Niissä myös iskut kristittyjä vastaan ovat lisääntyneet.
On hämmästyttävää, miten lujia kristityt ovat uskossaan.
Don Shank johtaa järjestöä, joka on jakanut evankeliumia -
radiossa Intiassa vuodesta 1978. Järjestö on dokumentoinut tapauksia, -
joissa äärihindut ovat syrjineet kristityksi kääntyneitä.
Viranomaiset eivät juurikaan puolusta uskovia etenkään kylätasolla.
On hämmästyttävää, miten monia on kielletty käymästä kaivolla -
ja ostamasta ruokaa torilta -
sekä ajettu pois suvun ja yhteisön piiristä.
Heitä hakataan ja tapetaan. Heidän omaisuuttaan tuhotaan.
Vaikka perustuslaki takaa oikeuden saarnata, -
seurakunnan täytyy olla varovainen.
Rukoilkaa uskoville lujuutta -
ja vainoojille sydämen muutosta.
Sitäkin on tapahtunut.
Hindupappi uhkasi rikkoa radion, jota joku käytti evankeliointiin.
Uhatessaan hän lähestyi radiota ja kuuli sieltä jotain.
Sen seurauksena hän otti Kristuksen Vapahtajakseen.
George Thomas, Karnataka, Intia.
Kiitos, George. Tulossa: häirintää Jerusalemissa.
Ortodoksijuutalaiset sylkivät maahan kristittyjen edessä.
Israelin johtajat tuomitsivat tapauksen.
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Netissä leviää Jerusalemin Vanhassakaupungissa kuvattu video -
ortodoksimiehistä ja -pojista sylkemässä kohti kristittyä ryhmää.
Ryhmä kristittyjä kantoi ristiä Via Dolorosalla, -
jota pitkin Jeesuskin kulki ristiinnaulittavaksi Golgatalla.
Ohi kulki ryhmä ortodokseja, joista osa sylki maahan.
Israelin ja juutalaisyhteisön johtajat tuomitsivat tapauksen oitis.
Pääministeri Netanjahu lausui: "Israel on sitoutunut turvaamaan -
kaikkien uskontojen oikeutta harjoittaa riittejään ja kulkea pyhille paikoille."
Loukkaava käytös on häpeällistä ja tuomittavaa.
Emme suvaitse minkäänlaista vahingontekoa."
CBN News pyysi kommenttia pormestari Moshe Lionilta.
Tuomitsen teon. Varmistamme, että näin ei enää tapahdu.
Tällaiset teot ovat kiellettyjä Jerusalemissa ja Israelissa.
Jerusalemin pormestarina tehtäväni on varmistaa, ettei tällaista enää tapahdu.
Monet israelilaiset toivottivat tervetulleeksi -
kristittyjä yli 90 maasta lehtimajanjuhlille.
Kristillisten maamerkkien tuhoaminen lisääntyy Euroopassa.
CBN:n Chuck Holton tutki ilmiötä Ranskassa ja muualla.
Mellakoijat iskivät kesäkuun lopussa evankelikaalikirkkoon Marseillessa -
ja jättivät viestin: "Muhammed on viimeinen profeetta."
Viikon päästä kohteeksi joutui katolinen kirjakauppa Nantesissa.
Tapausten määrä on kasvussa.
Ranskassa tilanne on pahempi kuin voi verkosta lukea.
Päivittäin keskimäärin kolme kristittyjen rakennusta tai kirkkoa -
joutuu viharikoksen kohteeksi. Se on suuri määrä.
Kristityt ovat vainotuin ryhmä Ranskassa viharikosten osalta.
Tilannetta tarkkaileva järjestö on havainnut satoja tapauksia, -
kuten kirkkojen tuhopolttoja Ranskassa.
Euroopan laki- ja oikeuskeskus kertoo kasvavista uhkista -
henkilöitä, etenkin islamista kääntyneitä, kohtaan.
Silti lainvalvontaviranomainen on usein haluton toimimaan.
Tämä osoittaa maissamme vallitsevan laittomuuden tason.
Ihmisiä voidaan ryöstää, pahoinpidellä, häiritä -
ja kohdella väkivaltaisesti ilman minkäänlaisia seuraamuksia.
Kristityn Englannissa on nykyisin hyvin vaikeaa -
mennä kohtaamaan muslimeita. Evankeliumi koetaan loukkaavaksi.
Etenkin sen sanominen, että Jumalalla on Poika, -
joka kuoli puolestamme, on muslimeista hyvin loukkaavaa.
Hatun Tash kääntyi islamista kristityksi vuosikymmen sitten.
Hän on joutunut kostotoimien kohteeksi Englannissa.
Voi joutua sairaalaan, koska joku suuttuu ja lyö.
Kotiin murtaudutaan.
Kääntymisellä oli kova hinta.
Hänen kimppuunsa hyökättiin rajusti Lontoossa vuonna 2021.
Tash jatkoi vammoista piittaamatta.
Herra Jeesus ei tarvitse ihmisiä.
Allah tarvitsee teitä ollakseen jumala.
Kristittyjen vihaaminen näyttää olevan nykypäivää Euroopassa.
Tämä saattaa selittää seurakuntien määrän vähenemisen Ranskassa.
Notre Damen katedraali tuhoutui tulipalossa vuonna 2019.
Viranomaisten mukaan kyse ei luultavasti ollut tuhopoltosta.
Muualla Ranskassa sadat kirkot ovat joutuneet tahallisten iskujen kohteiksi.
Kysymys kuuluu, mihin ranskalaiset ovat valmiit -
suojellakseen uskonnollista ja kulttuurista perintöään.
Missään nimessä tekijät eivät ole ainoastaan muslimeita.
Tekijöiden joukossa on myös saatananpalvojia -
ja äärivasemmistolaisia ryhmiä.
Iso osa iskuista tulee näiltä suunnilta, -
etenkin jos kirkko on ottanut kantaa abortti- tai sateenkaarikysymyksiin.
Vaikka asiantuntijat ovat huolissaan, -
media ja hallinto näyttävät haluttomilta tarttumaan asiaan.
Ihmisten pitää salata se, että he ovat hylänneet islamin -
ja kääntyneet kristityiksi tai uskonnottomiksi.
Jos he tuovat julki, että he ovat kristittyjä, -
heitä uhkaa perheen, suvun ja muslimiyhteisön kosto.
Ranskasta tehtiin tunnustukseton vuonna 1905, -
vaikka enemmistö oli kristittyjä. Moni näkee vihamielisyyden kasvussa -
kaikuja Raamatun varoituksista.
Raamattu ei lupaa helppoa elämää.
Jeesus sanoo: "Teitä vainotaan minun tähteni.
Teillä on ahdistus, mutta minä olen voittanut maailman.
Iloitkaa aina. Iloitkaa!"
Ei siksi, että minulla on paikka, johon voin laskea jalkani, -
vaan siksi, että minulla on Jumala, joka rakasti minua ja kuoli puolestani.
Chuck Holton, Pariisi.
Hieno raportti. Kiitos, Chuck.
Tulossa: Saksalainen kotiopetusperhe muutti turvaan 15 vuotta sitten.
Nyt Yhdysvallat uhkaa karkottaa heidät.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Hei taas. Saksalainen kotiopetusperhe pakeni vainoa USA:han vuonna 2008.
Nyt, 15 vuoden jälkeen heidät saatetaan karkottaa.
Maahanmuuttoviranomaiset käskivät heidän viime kuussa -
lähteä maasta 11. lokakuuta mennessä. Dale Hurd raportoi.
Saksassa kotiopetuksesta jaetut tuomiot ovat maailman ankarimpia.
Uwe ja Hannelore Romeike kokivat vuonna 2006, -
että Jumala kutsuu opettamaan viittä lasta kotona.
He saivat sakot, jotka ylittivät perheen tulot.
Perhe näki, että julkinen koulu ei ollut hyväksi.
Tappeluja, stressiä, kiusaamista.
Romeiket hakivat turvapaikkaa Yhdysvalloista vuonna 2008.
Seurasi oikeustaistelu, jonka päätteeksi turvapaikka evättiin.
Vuonna 2013 Obaman hallinto takasi heille -
oleskeluluvan toistaiseksi. Perhe saisi jäädä.
He asettuivat Tennesseen itäosaan, jossa Uwe opettaa pianonsoittoa, -
virittää pianoja ja esiintyy yliopistossa.
Syyskuun 6. päivänä perheelle ilmoitettiin, -
että oleskelulupa oli peruttu ja heillä on neljä viikkoa aikaa lähteä.
Karkotusmääräys tuli perheelle yllätyksenä.
Ainoaksi selitykseksi annettiin se, että määräykset ovat muuttuneet.
Romeiket ovat amerikkalaistuneet täysin 15 vuodessa.
En oikeastaan pidä itseäni enää saksalaisena.
Nyt perhettä uhkaa hajottaminen -
ja passitus Saksaan aloittamaan yhtäkkiä tyhjästä.
Päätyisimme lentokentälle Saksassa ilman asuntoa ja työpaikkoja.
Karkotus ei ole Jumalan tahto, Uwe ja Hannelore uskovat.
Jos tämä on Herrasta, taivun määräykseen.
Hän tietää. Seuraan Jeesusta. Olen antanut hänelle elämäni.
Jos Hän käskee lähteä, olen valmis.
Mutta jos tämä on paholaisesta, silloin minun pitää vastustaa.
Kotiopetuksen puolustusliiton lakimies Kevin Boden ei ole varma, -
mitä tapahtuu, kun Romeiket kohtaavat viranomaiset 11. lokakuuta.
Pahimmassa tapauksessa heidät otetaan säilöön, -
heille ostetaan liput ja heidät passitetaan maasta.
Mahdollista on myös, että heille annetaan toiset neljä viikkoa aikaa -
hankkia lentoliput.
Tai sitten heidän käsketään ilmoittautua vuoden päästä.
Kongressiedustaja Diana Harshbarger teki lakialoitteen, -
joka takaisi Romeikeille kansalaisuuden.
Myös senaatissa puuhataan lakialoitetta.
Bidenin hallintokin voisi määrätä viranomaista jatkamaan oleskelulupaa.
Kysyimme viranomaiselta, kuka karkotuksen määräsi ja miksi.
Suoraa vastausta ei tullut, ainoastaan yleinen lausunto: -
"Poistamme maasta henkilöitä, joilla ei ole laillista perustetta jäädä maahan, -
esimerkiksi maahanmuuttotuomarin määräyksestä."
Asia on Herran kädessä, Romeiket sanovat, -
mutta mitä tapahtuukin, perhe pysyy yhdessä.
Rukoilemme, että Jumala puuttuu peliin ja tekee tien sinne, -
missä emme nyt näe tietä.
Hänen Sanansa on luja. Se on kallio. Voimme seistä sillä.
Hän taistelee puolestamme.
Rukoilen ja uskon, että Jumala pitää meidät yhdessä.
Dale Hurd, CBN News.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
CBN News -sovellus.
Kaikki uutiset samasta paikasta.
Uutishälytyksiä. Katso CBN News -kanavaa suorana.
CBN News. Koska totuudella on väliä.
Lataa sovellus tänään.
Virginialaispastori kiittää Jumalaa ja vartijoita -
tuhoisan kirkkoiskun estämisestä syyskuun lopussa.
Vartijat estivät mahdollisen iskun viime tipassa.
Pastori kertoi CBN:n Brody Carterille, -
että ihmeellinen väliintulo pelasti ihmishenkiä ja sieluja.
Jumalan voima ja erotuskyky, jonka Hän antoi tiimille, pelastivat henkiä.
Park Valley -seurakunnan vastaava pastori Barry White tietää nyt, -
miten tärkeitä ovat vartijat evankeliumin työlle nykypäivänä.
Annamme kaiken kunnian Jumalalle, -
sillä Hän auttoi meitä ihmeellisesti välttymään tragedialta.
Mutta turvatiimimme oli mahtava.
Vartijat pelastivat lukemattomia ihmishenkiä -
Haymarketin kirkossa 24. syyskuuta 35-vuotiaan Rui Jiangin suunnitelmilta.
Mielenterveysongelmien osuutta ei voi poissulkea.
Ylikonstaapeli Perok kertoo, että poliisi sai puhelun naiselta, -
joka oli nähnyt Jiangin julkaisuja, mm. videon Raamatun polttamisesta -
sekä kuvia ja videoita, joissa uhattiin kirkkoa.
Julkaisut ja asunnosta löydetyt esineet herättivät huolta.
Kuvat jäljitettiin Jiangin asuntoon tässä talossa Virginian Fairfaxissa.
Jiang oli poistunut ennen poliisin saapumista.
Tutustuttuaan kirkkoon ja julkaistuaan kirkosta kuvia -
epäilty tuli sunnuntaijumalanpalvelukseen.
Hän tuli sisään pohjoissisäänkäynnistä -
oletetusti valmiina maan seuraavaan joukkoampumiseen.
Sadepäivänä mustiin vaatteisiin ja aurinkolaseihin pukeutunut Jiang -
herätti heti epäilyksiä. Vartijat, joista yksi on ammatiltaan poliisi, -
otti Jiangin kiinni. Miehellä oli ase, lipas ja kaksi taittoveistä.
Nostamme heille hattua.
Onneksi poliisi oli siellä kaiken varalta.
Ihmishenkien pelastamisen lisäksi Jumala toimi Hengessä, pastori kertoo.
Sanoin, että yksi tarkoitus kokoontumisille on se, -
että kutsumme ihmisiä Kristuksen luo.
Karitsan elämänkirjaan kirjoitettiin 14 uutta nimeä -
näiden jumalanpalvelusten takia.
Tapaus sattui juuri ennen seurakunnan 20-vuotispäivää.
Pastori White kannusti seurakuntaa rukoilemaan, -
että Jiang saa apua ja löytää Kristuksen.
Jumala voitti silmiemme edessä -
ihan kuin voiman osoituksena ennen 20-vuotisjuhlaa.
Jututtamani poliisit kutsuvat epäillyn kiinnijäämistä "tuuriksi".
Pastori sanoo, että Jumala pysäytti epäillyn oikea-aikaisesti.
Hän sanoo, että seurakunta jatkaa evankeliumin julistamista -
ja odottaa innokkaasti tulevaa 20 vuotta.
Brody Carter, Haymarket, Virginia.
Kiitos, Brody. Mahtava juttu.
Ehdoton ihme ja voitto seurakunnalle, kuten pastori sanoi.
Kiitos Jumalalle. Kiitos seurasta!
Ensi viikkoon! Näkemiin ja Jumalan siunausta!
Suomennos: Marianne Tenetz